# Korisnički priručnik

# Osobno računalo VAIO Fit 14E/15ESVF1421/SVF1521

Ispis

## Napomene o LCD zaslonu

Pročitajte sljedeće mjere predostrožnosti za ispravnu upotrebu LCD zaslona.

- LCD zaslon proizveden je tehnologijom visoke preciznosti. Unatoč tome moguće je da ćete vidjeti sitne crne točke i/ili svijetle točke (crvene, plave ili zelene) koje se trajno pojavljuju na LCD zaslonu. To je uobičajena posljedica postupka proizvodnje i ne upućuje na neispravan rad.

- Nemojte grepsti površinu LCD zaslona ili ga pritiskati. To može uzrokovati oštećenje.

- Ne pritišćite poklopac LCD zaslona dok je zatvoren jer bi poklopac mogao ogrepsti LCD zaslon ili ga oštetiti.

- LCD zaslon mogao bi se tijekom rada zagrijati. To je uobičajeno i ne predstavlja kvar.

- Zbog mehaničke izrade LCD/dodirnog zaslona VAIO računala, površina zaslona mogla bi se zagrijati kad računalo upotrebljavate dulje vrijeme. To je uobičajeno i ne predstavlja kvar. (modeli s dodirnim zaslonom)

- LCD/dodirni zaslon načinjen je od ojačanog stakla kako bi se omogućila visoka izdržljivost, no zaslonom rukujte pažljivo jer nije 100% neslomljiv. U slučaju da se zaslon razbije u sitne komadiće, pazite da se ne porežete krhotinama. (modeli s dodirnim zaslonom)

- Nemojte ostavljati LCD zaslon okrenut prema suncu. To može oštetiti LCD zaslon. Kad VAIO računalo upotrebljavate blizu prozora, zaštitite ga od izravne Sunčeve svjetlosti.

- Ne pritišćite LCD zaslon ili njegove rubove kod otvaranja poklopca zaslona ili podizanja VAIO računala. LCD zaslon je osjetljiv na pritisak i dodatna opterećenja te bi pritisak mogao oštetiti zaslon ili prouzročiti kvar. Kod rada s računalom jednom rukom, pridržite osnovu računala i nježno podignite LCD zaslon drugom rukom. Kod nošenja računala s otvorenim poklopcem, računalo držite objema rukama.

- Upotreba VAIO računala na niskim temperaturama može uzrokovati prikaz zaostale slike na LCD zaslonu. To ne upućuje na neispravan rad. Kad se računalo vrati na uobičajenu temperaturu, zaslon će se vratiti u uobičajeno stanje.

- Zaostala slika može se pojaviti na LCD zaslonu ako se ista slika prikazuje na zaslonu tijekom dužeg razdoblja. Nakon nekog vremena zaostala će slika nestati. Za sprječavanje zaostalih slika možete koristiti čuvara zaslona.

Idi na vrh stranice