# Korisnički priručnik

# Osobno računalo VAIO Fit 14E/15ESVF1421/SVF1521

Ispis

## Napomene o upotrebi baterije

Prije upotrebe baterije pročitajte sljedeće mjere predostrožnosti za pravilnu upotrebu.

### O bateriji

- Isporučena baterija dizajnirana je isključivo za vaše VAIO računalo.

- Iz sigurnosnih razloga koristite se samo isporučenom baterijom ili dodatnom baterijom koju je odobrila tvrtka Sony.

- Iz sigurnosnih razloga punjenje baterije može se prekinuti na višim ili nižim temperaturama.

- Baterija se ne isporučuje potpuno napunjena.

- Dok se baterija upotrebljava ili se puni, u njoj dolazi do porasta temperature. To je uobičajeno te se ne morate brinuti.

- Ne upotrebljavajte VAIO računalo bez ugrađene baterije jer to može uzrokovati neispravan rad računala.

### O pražnjenju baterije

Nakon punjenja baterija će se postupno isprazniti tijekom vremena, čak i ako se ne upotrebljava. Ako se ne upotrebljava duže vrijeme, energija baterije može se iscrpiti. Preporučuje se bateriju prije upotrebe napuniti.

### O trajanju baterije

Trajanje baterije ovisi o upotrebi i postavkama.

### O trošenju i zamjeni baterije

- Baterije su potrošne. Kapacitet se postupno smanjuje stalnim punjenjem i pražnjenjem. Stoga baterija traje kraće iako je u potpunosti napunjena, a naposljetku joj istekne vijek trajanja.

- Ako se baterija nakon punjenja brzo isprazni ili joj je istekao vijek trajanja, zamijenite je novom.

### Kada baterija ostane bez energije

Ako se baterija isprazni, a vaše VAIO računalo nije ukopčano, isključit će se napajanje, a svi podaci na kojima radite izgubit će se.

Dok vaše VAIO računalo radi na energiju baterije, često spremajte podatke.

Idi na vrh stranice

### Povezana tema

- Napomene o upotrebi izvora napajanja

Idi na vrh stranice